Хрыстус аточаны вялікім німбам, ці мандорлаю, што складаецца са стужак насычанага блакітнага і чырвонага колераў, а таксама ліній белага і залатога колераў, якія надаюць німбу хвалепадобныя кшталты. Шырокая белая стужка ўтварае знешні кант мандорлы. Гэтая лінія не толькі творыць вонкавы абрыс, але завіваецца ў спіраль, якая стварае шэсць колаў, сіметрычна размешчаных вакол німбу. У гэтых колах прадстаўлена прыпавесць пра Добрага Самараніна.